Държавен вестник, бр. 80, 2025 г., стр. 9

БРОЙ  80	
Д Ъ Р Ж А В Е Н  В Е С Т Н И К 	
СТР.  9  
„Чл. 36а. (1) Максималният размер на 
средствата за финансово подпомагане изграж­
дането на елементи на техническата инфра­
структура в случаите, когато не са държавна 
помощ, са, както следва: 
1. за инвестиционни проекти със сертификат 
за инвестиция клас А заявените средства за 
изграждане на техническата инфраструктура 
съгласно количествено-стойностна сметка, 
предоставена от собственика, не следва да 
надвишават 30 на сто от размера на инвес­
тицията; 
2. за инвестиционни проекти, получили 
сертификат за приоритетен инвестиционен 
проект, заявените средства за изграждане на 
техническата инфраструктура съгласно коли­
чествено-стойностна сметка, предоставена от 
собственика, не надвишават:
а) в случаите по чл. 63, ал. 1 от правил­
ника – 5 на сто от размера на инвестицията;
б) в преработващата промишленост и ад­
министративните граници на общини, които 
за предходната година преди текущата имат 
равнище на безработица, равно или по-високо 
от средното за страната – 10 на сто от размера 
на инвестицията;
в) във високотехнологични производ­
ства – 10 на сто от размера на инвестицията;
г) във високотехнологичните услуги – 
20 на сто от размера на инвестицията;
д) за индустриални зони и технологични 
паркове – 30 на сто от размера на инвести­
цията;
е) за индустриални паркове – 30 на сто от 
размера на инвестицията;
ж) за стратегически обекти от значение за 
националната сигурност – 10 на сто от размера 
на инвестицията.
(2) В случаите, когато средствата за из­
граждането на техническата инфраструктура 
надвишават стойността на средствата за 
финансово подпомагане по ал. 1 съгласно 
представена количествено-стойностна сметка 
(КСС), собственикът на техническата инфра­
структура може за своя сметка да дофинан­
сира изграждането є, като представи доказа­
телства за налични средства за съответната 
бюджетната година, през която ще започне 
изграждането на елементите на техническата 
инфраструктура. Обстоятелствата по ал. 2 се 
включват в договорите по чл. 41.“
§ 23. В чл. 37 се правят следните изменения:
1. В ал. 1 думите „Регламент (ЕС) 
№ 1407/2013“ се заменят с „Регламент (ЕС) 
№ 2023/2831“.
2. Алинея 2 се изменя така:
„(2) В случаите, когато със стойността на 
финансовото подпомагане, предоставяно в Ре­
публика България на едно и също предприятие, 
не се надхвърля 300 000 евро за период от три 
години и подпомагането изпълнява всички 
условия на регламента по ал. 1, министърът 
на иновациите и растежа внася предложението 
по чл. 34 в Министерския съвет.“
§ 24. В чл. 40 се правят следните изменения:
1. Алинея 3 се изменя така:
„(3) Искането за прилагане на мярката по 
ал. 1 се подава при изпълнение на не по-малко 
от 50 на сто от определения минимален размер 
на инвестицията за издаване на съответния 
сертификат за клас инвестиция и в срок до 
третата година от започването на работата/
дейността по инвестиционния проект.“
2. Алинея 4 се изменя така:
„(4) Средствата за финансово подпомагане 
за изграждане на техническа инфраструктура 
по чл. 22б от ЗНИ се отпускат до размера на 
заявените при сертифицирането на инвести­
ционния проект.“
§ 25. Създава се чл. 40а:
„Чл. 40а. (1) В случай че са налице обстоя­
телствата по чл. 36, собственикът на пуб­
личната техническа инфраструктура може 
да извърши за своя сметка изграждането на 
инфраструктурата по предварително одобрен 
проект (идеен, технически или работен) и коли­
чествено-стойностна сметка за изграждане на 
елементите на техническата инфраструктура.
(2) В случаите на ал. 1 искане се подава 
и се сключва одобрен от Министерския съ­
вет договор с инвеститора и собственика на 
инфраструктурата за предоставяне на финан­
сово подпомагане по чл. 22б от ЗНИ преди 
достигане на 50 на сто от определения мини­
мален размер на инвестицията за издаване на 
съответния сертификат за клас инвестиция и 
в срок до третата година от започването на 
работата по инвестиционния проект.
(3) Средствата се възстановяват на собстве­
ника на техническата инфраструктура в срок 
до 90 дни след представянето на необходимите 
разходооправдателни документи по одобре­
ния договор и при условие че инвеститорът 
е потвърдил изпълнение на не по-малко от 
50 на сто от определения минимален размер 
на инвестицията за издаване на съответния 
сертификат за клас инвестиция в срок до 
третата година от започването на работата 
по инвестиционния проект.“